CELEX: 62013CN0461
Language: da
Date: 2013-08-22 00:00:00
Title: Sag C-461/13: Anmodning om præjudiciel afgørelse indgivet af Bundesverwaltungsgericht (Tyskland) den 22. august 2013 — Bund für Umwelt und Naturschutz Deutschland m.fl. mod Forbundsrepublikken Tyskland

30.11.2013   
            
            
               DA
            
            
               Den Europæiske Unions Tidende
            
            
               C 352/3
            
         Anmodning om præjudiciel afgørelse indgivet af Bundesverwaltungsgericht (Tyskland) den 22. august 2013 — Bund für Umwelt und Naturschutz Deutschland m.fl. mod Forbundsrepublikken Tyskland
   (Sag C-461/13)
   2013/C 352/03
   Processprog: tysk
   
      Den forelæggende ret
   
   Bundesverwaltungsgericht
   
      Parter i hovedsagen
   
   
      Sagsøger: Bund für Umwelt und Naturschutz Deutschland m.fl.
   
      Sagsøgt: Forbundsrepublikken Tyskland
   
      Procesdeltager: Freie Hansestadt Bremen
   
      Præjudicielle spørgsmål
   
   
               1)
            
            
               Skal artikel 4, stk. 1, litra a), nr. i), i Europa-Parlamentets og Rådets direktiv 2000/60/EF (1) af 23. oktober 2000 om fastlæggelse af en ramme for Fællesskabets vandpolitiske foranstaltninger, senest ændret ved Europa-Parlamentets og Rådets direktiv 2009/31/EF (2) af 23. april 2009 — herefter »vandrammedirektivet« — fortolkes således, at medlemsstaterne — med forbehold for undtagelser — er forpligtede til at nægte at godkende et projekt, såfremt det kan medrøre en forringelse af tilstanden for et overfladevandområde, eller er denne bestemmelse alene udtryk for en målsætning for vandområdeplanen?
            
         
               2)
            
            
               Skal begrebet »forringelse af tilstanden« i vandrammedirektivets artikel 4, stk. 1, litra a), nr. i), fortolkes således, at det alene omfatter skadelige ændringer, der fører til en lavere klassifikation i henhold til direktivets bilag V?
            
         
               3)
            
            
               For det tilfælde, at spørgsmål 2 skal besvares benægtende, spørges:
               Under hvilke forudsætninger foreligger der en »forringelse af tilstanden« som omhandlet i vandrammedirektivets artikel 4, stk. 1, litra a), nr. i)?
            
         
               4)
            
            
               Skal vandrammedirektivets artikel 4, stk. 1, litra a), nr. ii) og iii), fortolkes således, at medlemsstaterne — med forbehold for undtagelser — er forpligtede til at nægte at godkende et projekt, såfremt det indebærer risiko for, at der ikke opnås henholdsvis en god tilstand for overfladevand eller et godt økologisk potentiale og god kemisk tilstand for overfladevand på det relevante tidspunkt i henhold til direktivet, eller er denne bestemmelse alene udtryk for en målsætning for vandområdeplanen?
            
         
      (1)  EFT L 327, s. 1.
   
      (2)  Europa-Parlamentets og Rådets direktiv 2009/31/EF af 23.4.2009 om geologisk lagring af kuldioxid og om ændring af Rådets direktiv 85/337/EØF, Europa-Parlamentets og Rådets direktiv 2000/60/EF, 2001/80/EF, 2004/35/EF, 2006/12/EF, 2008/1/EF og forordning (EF) nr. 1013/2006 (EUT L 140, s. 114).